**Ministru kabineta rīkojuma projekta „Grozījumi informācijas sistēmas darbības koncepcijas aprakstā „Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2010.gada 10.augusta noteikumi Nr.766 „Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro, trešo, ceturto un piekto kārtu.” |
| 2. | Pašreizējā situācija un problēmas | Iekšlietu ministrija (Pilsonības un migrācijas lietu pārvalde) realizē Eiropas Reģionālās attīstības fonda (darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība") projektu „Pasu sistēmas un Vienotās migrācijas informācijas sistēmas attīstība elektronisko uzturēšanās atļauju (karšu) izsniegšanai” (turpmāk – projekts).Projekts tiek realizēts saskaņā ar Ministru kabinetā apstiprināto (Ministru kabineta 2011.gada 27.jūlija rīkojums Nr.347) sistēmas darbības koncepcijas aprakstu „Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai” (turpmāk – apraksts).Ievērojot, ka apraksts ir pamatā konceptuāls sistēmas plānošanas dokuments, pēc kura tiek veikta tālākā biznesa prasību analīze (detalizācija), programmatūras prasību specifikācijas un programmatūras projektējuma apraksta izstrāde, tā sastādīšanas un apstiprināšanas brīdī vēl nebija identificētas atsevišķas prasības sistēmas izmaiņām un elektroniskajiem pakalpojumiem, kuras ir nepieciešams realizēt atbilstoši atbildīgās iestādes (Vides aizsardzības un reģionālās attīstības ministrijas) norādījumiem un kuru realizācija ir iespējama apstiprinātā budžeta ietvaros, kā arī lietderīga projekta mērķu efektīvai sasniegšanai.Saskaņā ar Ministru kabineta 2010.gada 10.augusta noteikumu Nr.766 „Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro, trešo, ceturto un piekto kārtu” 15.punktu – projekta ietvaros nav atbalstāmas darbības, kas neatbilst Ministru kabinetā apstiprinātajam informācijas sistēmas darbības koncepcijas aprakstam.Lai novērtu iespējamos riskus projekta ietvaros veicamo aktivitāšu neatbilstībai aprakstam, kā arī saistīto izmaksu neattiecināšanai, nepieciešams precizēt aprakstu.Pēc apraksta grozījumu apstiprināšanas tiks veikti grozījumi projekta iesniegumā, aprakstot projekta ietvaros izveidojamā e-pakalpojuma prototipu, kā arī sasniedzamajiem rādītājiem. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Apraksts papildināts ar divām izmaiņām jeb projekta ietvaros realizējamām aktivitātēm, kas saistītas ar elektroniskā pakalpojuma prototipa „Pieteikšanās personu apliecinoša dokumenta saņemšanai” izstrādi un Personu apliecinošu dokumentu informācijas sistēmas funkcionalitāti personas apliecību (eID karšu) kontakta mikroshēmā iekļautās informācijas pēcpersonalizācijas pārvaldību. |
| 5. | Projekta izstrādē iesaistītās institūcijas | Pilsonības un migrācijas lietu pārvalde. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa |  Personas, kas vēlas iepriekš (attālināti) pieteikties personu apliecinoša dokumenta noformēšanai un saņemšanai, veikt valsts nodevas apmaksu (pakalpojums neattieksies uz Latvijas Republikas diplomātiskajām un konsulārajām pārstāvniecībām ārvalstīs (turpmāk – pārstāvniecības), ņemot vērā, ka pārstāvniecības nav pakalpojuma administrators, un ārvalstīs pastāvīgi dzīvojošo klientu plūsma Latvijas personu apliecinošu dokumentu pieņemšanā pārsūtīšanai uz Pilsonības un migrācijas lietu pārvaldi notiek saskaņā ar pārstāvniecības noteikto kārtību), kā arī nodrošināt personas apliecībā (eID kartē) iekļauto autentifikācijas un elektroniskā paraksta sertifikātu atjaunošanu. Mērķgrupas skaitliskais lielums pārsniedz 100 000 personu.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums |  Tiks samazināts administratīvais slogs, jo personai tiks nodrošināta iespēja iepriekš (attālināti) pieteikties personu apliecinoša dokumenta noformēšanai un saņemšanai, veikt valsts nodevas apmaksu, kā arī nodrošināt personas apliecībā (eID kartē) iekļauto autentifikācijas un elektroniskā paraksta sertifikātu atjaunošanu. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Noteikumu projekts pirms izsludināšanas Valsts sekretāru sanāksmē publicēts Pilsonības un migrācijas lietu pārvaldes mājas lapā.  |
| 2. | Sabiedrības līdzdalība projekta izstrādē | Iebildumi par projektu netika saņemti. |
| 3. | Sabiedrības līdzdalības rezultāti | Projekts šo jomu neskar. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām | Projekts pārvaldes funkcijas neietekmē. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Esošās institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Esošās institūcijas netiek reorganizētas. |
| 6. | Cita informācija | Nav. |

Anotācijas III, IV un V sadaļa - projekts šīs jomas neskar.

Iekšlietu ministrs R.Kozlovskis

Vīza: valsts sekretāre I. Pētersone - Godmane

14.11.2013.13:11

735

Treiguts, 67219556

inguss.treiguts@pmlp.gov.lv